టాటా స్టీల్‌కు పర్యావరణ అనుమతి
-  పశ్చిమ బెంగాల్‌లో ఇసుక మైనింగ్‌లో పురోగతి
  న్యూఢిల్లీ : బొగ్గు ఉత్పత్తిలో ఉపయోగించే ఇసుక ఖనిజం మైనింగ్‌ కోసం టాటా స్టీల్‌కు పర్యావరణ అనుమతి లభించింది. పశ్చిమ బెంగాల్‌లోని పురూలియా జిల్లాలో గల గోవాని నది నుంచి ఈ తవ్వకం చేపడతారు. సంవత్సరానికి 0.2 మిలియన్‌ టన్నుల ఉత్పత్తిని లీజుకు తీసుకున్న 44.10 హెక్టార్లలో చేపట్టేందుకు లక్ష్యంగా ఈ ప్రతిపాదన చేశారు. ఝారియా ప్రాంతంలోని ఐదు బొగ్గు గనుల నుంచి సంవత్సరానికి 1.91 మిలియన్‌ టన్నుల బొగ్గు ఉత్పత్తి కోసం మూడు మిలియన్‌ టన్నుల ఇసుక కావాలని కంపెనీ విన్నవించింది. గోవై నదిలో ఉన్న గణనీయమైన ఇసుక దిబ్బలతో తమ అవసరాలను తీర్చుకోవచ్చని వారు పేర్కొన్నారు. ఈ అనుమతులకు కేంద్ర పర్యావరణ శాఖ కొన్ని కొత్త నిబంధనలు రూపొందించింది. కంపెనీ మాత్రం భూ పైభాగం నుంచి ఒక మీటర్‌కు తక్కువ కాకుండా మూడు మీటర్ల వరకు తవ్వుకునే అవకాశం ఇవ్వాలని కోరింది. కాలుష్యాన్ని తగ్గించేందుకు గ్రామాల నుంచి ఇసుకను తరలించకుండా బైపాస్‌ మార్గాలను ఏర్పాటు చేసుకోవాల్సి ఉన్నది.
మీ స్నేహితులకు రికమెండ్ చెయ్యండి